Grantchester Meadows (სიმღერა)

„Grantchester Meadows“ — ინგლისური პროგრესული როკ-ჯგუფ პინკ ფლოიდის სიმღერა ალბომის Ummagumma (1969) მეორე დისკიდან. მისი ავტორია როჯერ უოტერსი, რომელიც წამყვან ვოკალსაც ასრულებს. ეს აკუსტიკური კომპოზიცია თავისი ტექსტით ეხება გაზაფხულის პერიოდს. მასში ფონად ფრინველების და ზოგადად, ბუნების ხმოვანი ეფექტები ჟღერს. დაგეგმილი იყო სიმღერს კომპილაციაში Echoes: The Best of Pink Floyd შეტანა, მაგრამ ჩანაფიქრზე საბოლოოდ უარი თქვეს.

2016 წელს The Early Years 1965–1972-ის სარეკლამო ფარგლებში გამოვიდა აღდგენილი ვიდეო სიმღერის KQED-ს ეთერში შესრულებით, კემბრიჯის კადრებით, თუმცა მასში სან-ფრანცისკოს 1970 წლის ორიგინალური აუდიოთანხლების სანაცვლოდ გამოყენებულია BBC-ის სესიების ვერსია - 1969 წლის.

საკონცერტო ვერსიები

საკონცერტო შესრულებების დროს ამ ნომერს ეწოდებოდა „Daybreak“. ის რიჩარდ რაიტის წამყვან სოლოს ეფუძნებოდა. 1970 წელს ჯგუფმა არხისთვის KQED ჩაწერა სპეციალური ერთსაათიანი პროგრამა, რომელშიც ამ ნომერს ასრულებენ უოტერსი და გილმორი, მღერიან რა სხვადასხვა სტრიქონებს. 1970 წლიდან სიმღერა არ შესრულებულა კონცერტებზე, თუმცა 1999 წლის რეპეტიციებზე უოტერსმა იგი რამდენიმეჯერ დაუკრა.

პერსონალი
როჯერ უოტერსი - აკუსტიკური გიტარები, ვოკალები, ხმოვანი ეფექტები

დამატებითი პერსონალი საკონცერტო შესრულებისას
დევიდ გილმორი - მეორე აკუსტიკური გიტარა, მისამღერის ვოკალი  
რიჩარდ რაიტი - კლავიშებიანი საკრავები

სქოლიო

კატეგორია:პინკ ფლოიდის სიმღერები
კატეგორია:1969 წლის სიმღერები
კატეგორია:ბალადები
კატეგორია:სიმღერები როჯერ უოტერსის ავტორობით